Fra Bybo til Thybo

Projektets primære formål er at tilføre virksomhederne værdi og øge bevidstheden hos nuværende og kommende kandidatstuderende om jobmulighederne i Thy. Det skal give flere højtuddannede tilknytning til erhvervslivet i Thy.

Det er Thisted Kommune, Thy Erhvervsforum samt virksomhederne, der betaler. Det koster 45.000 kroner per studerende.

De studerende får blandt andet betalt en møbleret bolig, mulighed for at deltage i arrangementer som for eksempel Alive Festival, Surfing i Cold Hawaii, Rundtur i Nationalpark Thy samt mulighed for både faglige og sociale arrangementer.

Kilde: Thy Erhvervsforum